МОТИВИ

за отмяна на Наредба за управление на общинските пътища на Община Трявна, приета с Решение № 3, по протокол № 1 от заседание на Общински съвет – Трявна, проведено на 30.01.2013 г.

Причини, които налагат отмяната

Причините, налагащи отмяна на сега действащата Наредба за управление на общинските пътища на Община Трявна, приета с Решение № 3, по протокол № 1 от заседание на Общински съвет – Трявна, проведено на 30.01.2013 г. са следните:

 Административен съд Габрово със свое Решение №230 от 29.11.2018 г. отменя Наредба за управление на общинските пътища на Община Трявна, като намира следното:

Наредбата за управление на общинските пътища, приета от Общински съвет – Трявна с Решение № 3 от 30.01.2013 година, е приета в предписаната от закона писмена форма, от териториално и материално компетентен орган, в кръга на неговата компетентност, при наличие на изискуемите от чл. 27 от ЗМСМА кворум и мнозинство, но при допуснати съществени нарушения на административнопроизводствените правила, изразяващи се в липсата на мотиви към проекта на Наредбата, поради което следва да бъде отменена, каквото искане се съдържа в протеста.

На основание Решение №230/29.11.2018 г. на АС - Габрово, съдът уважава протеста на прокурор при РП - Трявна и отменя наредбата.

1. Цели, които се поставят с отмяна на наредбата

Спазване на Закона за нормативните актове при приемане на нова наредба.

1. Финансови и други средства, необходими за прилагането на Наредбата

За отмяна на Наредба за управление на общинските пътища на Община Трявна, приета с Решение № 3, по протокол № 1 от заседание на Общински съвет – Трявна не е необходимо разходването на бюджетни средства.

1. Очакваните резултати от отмяна на Наредбата, включително финансовите, ако има такива.

Изработването на нова наредба от общинска администрация Трявна при спазване на всички законови разпоредби и процеурата по приемането на нова наредба, касаеща обхвата на отменената не би довело до конкретни затруднения на ползващите се субекти от отменената наредба.

1. Анализ за съответствие с правото на Европейския съюз

Предлаганата отмяна на Наредба за управление на общинските пътища на Община Трявна, приета с Решение № 3, по протокол № 1 от заседание на Общински съвет – Трявна, проведено на 30.01.2013 г. е подзаконов нормативен акт, поради което съответствието й с правото на Европейския съюз е предопределено от съответствието на основния нормативен акт с него.

Забележка: На основание чл. 26, ал.4 от Закона за нормативните актове, във връзка с чл. 77 от АПК, заинтересованите лица могат да изразят становища по отмяната на наредбата в 14 дневен срок от публикуването на Интернет страницата на Община Трявна.

Последните се приемат в деловодството на Общински съвет- Трявна или на e-mail: silviakrasteva@gmail.com